open-index/open-wikipedia-markdown huggingface dataset:
Roš hodeš

**Roš ḥodeš** tarkoittaa hepreaksi kirjaimellisesti 'kuukauden pää' (uusikuu) ja siksi kutsutaan jokaisen uuden kuukauden ensimmäistä päivää. Mikäli kuluvassa kuukaudessa on 30 päivää, on roš hodeš kaksipäiväinen, toisin sanottuna päättyvän kuun 30. sekä alkavan kuun 1. päivät.

Menneinä aikoina roš hodeš oli merkittävä juhla. Tuolloin uusi kuukausi havainnoitiin silmin; kuukausi alkoi kuun ensimmäisen kaitaleen ilmestyttyä piemän vaiheen jälkeen ja kahta todistajaa kuultuaan Sanhedrin-tuomioistuin julisti uuden kuukauden alkaneeksi. Ilmoitusta seuraavana päivänä vietettiin juhlaa šofarien soiton ja erityisten Toorassa säädettyjen uhrien kera. Koko juutalainen kalenteri riippui täysin näistä ilmoituksista, joita ilman ei olisi voitu tietää Tooran juhlien ajankohtia.

Temppelin tuhon jälkeen ja uhrimenojen keskeydyttyä juhlan luonne muuttui radikaalisti. Nykyään uudenkuun päivänä luetaan hallel, musaf-rukous sekä erityinen Tooran kappale. Roš hodešis edeltävänä sapattina rukoillaan Tooran luvun jälkeen erityistä siunausta alkavalle uudelle kuukaudelle.

Kuukausien nimet:

* Nisan (30 pv)
* Iyar (29 pv) 
* Sivan (30 pv) 
* Tammuz (29 pv) 
* Av (30 pv) 
* Elul (29 pv) 
* Tishrei (30 pv) 
* Cheshvan (myös Heshvan tai Marcheshvan) (29 tai 30 pv) 
* Kislev (30 tai 29 pv)
* Tevet (29 pv) 
* Shevat (30 pv) 
* Adar (29 pv)

Juutalainen kalenteri perustuu kuun kiertoon. Kuuvuosi on kuitenkin keskimäärin 11 päivää aurinkovuotta lyhyempi. Tämän vuoksi 2−3 vuoden välein on karkausvuosi ja viimeisen kuukauden eli Adar'in jälkeen lisätään *Adar šeni* ('Toinen Adar'). Tarkoituksena on se, että vuoden pääjuhlat (pesah, šavuot ja sukkot) osuisivat samoihin aikoihin maanviljelyn vuotuisen kierron kanssa.
Boma

**Boma** on kaupunki Kongon demokraattisessa tasavallassa. Se oli Belgian Kongon (nyk. Kongon demokraattisen tasavallan) pääkaupunki vuosina 1886–1926. Vuonna 1926 Boman korvasi pääkaupunkina Kinshasa. 

Vuonna 2004 kaupungissa oli runsaat 171&nbsp;000 asukasta.

Boma sijaitsee Kongojoen pohjoisrannalla, noin 90 kilometrin päässä mereltä.

## Historia

Alun perin Boman seutua asuttivat kongoihin kuuluvan mboma-heimon jäsenet. Kaupungin nimi oli alkujaan Mbanza Mboma ja sitä hallitsi kuningas, *ntinu*, jota kutsuttiin nimellä *mani-mboma*, Boman valtias. Mani-mboma maksoi veroa Kongon kuningaskuntaa hallitsevalle mani-kongolle, mutta muuten hän hallitsi ruhtinaskuntaansa itsenäisesti. Tämä järjestely oli vielä voimassa vuonna 1848, kun unkarilainen tutkimusmatkailija Laszló Magyar vieraili Bomassa.

Bomasta tuli jo varhain monikansallinen kaupunki. 1800-luvun alkupuolella Bomassa asui vain noin 500 ihmistä. Seutu oli harvaan asuttua, koska orjakauppiaat ottivat alueen asukkaita orjikseen ja väkeä pakeni sisämaahan turvaan. Kun länsivaltojen mielenkiinto siirtyi orjakaupasta luonnonvaroihin, he tarvitsivat enemmän työvoimaa kuin mitä alueella oli saatavilla. Työläisiä piti värvätä Länsi-Afrikasta ja naapuriheimoista (mm. yombet, woyot ja solongot). Lisäksi kaupungissa toimi siirtomaavirkailijoita ja lähetystyöntekijöitä useista Euroopan maista ja Yhdysvalloista. Tällaiset olosuhteet olivat suotuisat kauppakielenä käytetyn kituban leviämiselle. Siirtomaa-aikana väestö kasvoi nopeasti tuhansiin asukkaisiin. Varsinainen väestöräjähdys tapahtui kuitenkin vasta 1960-luvulta alkaen, Kongon itsenäistymisen jälkeen.

Vuonna 1886 Bomasta tuli Kongon vapaavaltion toinen pääkaupunki. Sitä ennen pääkaupunkina toimi vuoden verran Matadin läheisyydessä sijaitseva Vivi. Vuonna 1908 Bomasta tuli Belgian Kongon pääkaupunki, kun siirtomaan hallinta siirtyi kuningas Leopold II:lta Belgian valtiolle.

## Liikenneyhteydet

Boma on satamakaupunki, josta kuljetetaan muun muassa puutavaraa, banaaneja, kaakaota ja palmutuotteita.

Boma on Mayomben rautatien eteläinen pääteasema. Pohjoinen pääteasema on 140 kilometrin päässä Tshelassa. Kaupungista on maantieyhteys itään Matadiin ja länteen Muandaan.

## Lähteet

* Khonde Ngoma Di Mbumba Côme: ''Boma, 1ère Capitale de l’Etat Indépendant du Congo. L’Harmattan, 2005.

## Aiheesta muualla
Kongon demokraattisen tasavallan lippu

**Kongon demokraattisen tasavallan lippu** on Kongon demokraattisen tasavallan kansallistunnus. Se otettiin käyttöön 20. helmikuuta 2006. Samankaltainen lippu oli käytössä vuosina 1963–1971. Se erosi nykyisestä lipusta vain siten, että sen taustan sininen oli tummempi. Kongon demokraattisen tasavallan nykyisessä lipussa vaaleansininen kuvaa rauhaa, punainen maan itsenäisyystaistelijoiden vuodattamaa verta, keltainen maan vaurautta ja tähti maan loistavaa tulevaisuutta. Lipun halki kulkeva vinoviiva kuvastaa myös Kongojokea, joka halkoo maata tuoden sille vaurautta.

Mobutu Sese Sekon aikana (1971–1997) tuolloinen Zairen tasavalta käytti maan perinteestä täysin eroavaa lippua. Siinä oli maan vehreyttä ja vaurautta kuvaavalla vihreällä pohjalla keltainen ympyrä, jossa oli kuvattuna soihtua pitelevä käsi. Soihtu kuvasi maan tietä kohti loistavaa tulevaisuutta. Lipun värit olivat panafrikkalaisia.


Kuva:Flag_of_the_Democratic_Republic_of_the_Congo_(2003-2006).svg|Vuosina 2003–2006 käytetty lippu.
Kuva:Flag_of_the_Democratic_Republic_of_the_Congo.svg_(1997-2003).svg|Vuosina 1997–2003 käytetty Kongon tasavallan lippu.
Kuva:Flag of Zaire.svg|Vuosina 1971–1997 käytetty Zairen tasavallan lippu.
Kuva:Flag of Congo-Kinshasa (1966-1971).svg|Vuosina 1966–1971 käytetty Kongon demokraattisen tasavallan lippu.
Kuva:Flag of Congo-Léopoldville (1960-1963).svg|Vuosina 1960–1963 käytetty Kongon demokraattisen tasavallan lippu.
Kuva:Flag of the Congo Free State.svg|Belgian Kongon lippu.
Kongon lippu

**Kongon lippu** voi tarkoittaa kahta asiaa:

*Kongon tasavallan lippu
*Kongon demokraattisen tasavallan lippu
Ugandan lippu

**Ugandan lippu** on Ugandan kansallistunnus vaakunan, moton ja kansallislaulun ohella. Se otettiin käyttöön 9. lokakuuta 1962, kun maa itsenäistyi Yhdistyneestä kuningaskunnasta. Lippu on jaettu kuuteen vaakaraitaan. Mustat raidat kuvaavat afrikkalaisia, keltaiset auringonpaistetta ja punaiset veljeyttä. Lipun keskellä on etelänkruunukurjen kuva, joka oli maan symboli brittivallan aikana.

## Aiemmat versiot

Kuva:Flag of the Uganda Protectorate.svg|1914–1962
Kuva:Flag of Uganda 1962.svg|Maalis-lokakuu 1962


## Lähteet
Perinteisiin vetoaminen

**Perinteisiin vetoaminen** eli **argumentum ad antiquitatem** on argumentti, jossa väite perustellaan tai torjutaan traditioon tai vakiintuneisiin tapoihin ja käytäntöihin vetoamalla. *Vanha konsti on parempi kuin pussillinen uusia.*

Argumentin yleinen kaava on seuraava:

# Argumentti A edustaa vakiintuneen käsityksen vastaista näkökantaa
# A on epätosi, todennäköisesti epätosi, tms. 

Toinen muoto on:

# Argumentti A on vanhempi ja vakiintuneempi kuin argumentti B
# A on siksi tosi tai B:tä todennäköisemmin tosi 

Esimerkkejä perinteeseen vetoamisesta:

:*Sinun ei pitäisi tehdä töitä iltayhdeksään. Tiedäthän, illan virkku aamun torkku, se tapa talon tuhoaa.*
:*Vapaa kasvatus on haitallista. Vanhempien auktoriteetti on osa ikiaikaista moraalista traditiota.*

Perinteeseen vetoamisen vastakohta on uutuuteen vetoaminen.

Perinteisiin tai uutuuteen vetoaminen voivat olla virheellistä tai huonoa argumentaatiota, mutta perinteeseen vetoaminen voi olla myös perusteltua, eikä kyseessä ole argumentointivirheen nimi, kuten voi kuulla väitettävän.
Sambian lippu

**[[Sambia]]n lippu** on maan vaakunan ja kansallislaulun ohella maan kansallistunnus. Lippu otettiin käyttöön 24. lokakuuta 1964. Sitä muokattiin hieman vuonna 1996, jolloin lipun pohjaväriä vihreää vaalennettiin hieman. Lipun vihreä kuvaa maan sademetsiä ja luonnon vihreyttä. Lipun punainen väri kuvaa itsenäisyystaistelua, musta Sambian ihmisiä ja oranssi luonnonvaroja. Kotka raitojen yläpuolella kuvaa kansan kykyä päästä yli maan ongelmista. Sama kotka on kuvattuna myös Sambian vaakunassa.

## Lähteet
Malawin lippu

**Malawin lippu** on Malawin kansallistunnus. Siinä on nouseva aurinko, joka kuvaa toivoa ja Afrikan vapauden aamunkoittoa. Raidoista musta kuvaa Afrikan ihmisiä, punainen Afrikan puolesta kuolleita ja vihreä taas Malawin luontoa.

## Lipun vaihto
Malawin hallitus julkaisi joulukuussa 2009 esityksensä uudesta lipusta. Tiedotusministeri Leckford Thothon mukaan uusi lippu tarvittiin, koska vanha lippu kuvasi vuoden 1964 itsenäistymisen aikaista tilannetta. Nouseva aurinko edusti toivoa ja vapautta. Malawi on kuitenkin mennyt vuosikymmenien aikana eteenpäin, ja siksi päivänkoitto ei enää voi kuvata maan tilannetta. Presidentti Bingu wa Mutharika hyväksyi lippua muuttavan lakiehdotuksen 29. heinäkuuta 2010. Katolisten pappien järjestö, monet seurakunnat ja kansalaisryhmittymät vastustivat uuden lipun käyttöönottoa, sillä he pelkäsivät lipun muuttamisen tulevan kalliiksi. Lippu muutettiin takaisin aikaisempaan vuoden 1964 versioon vuonna 2012.
 
## Lähteet
Varallisuuteen vetoaminen

**Argumentointi varallisuudella**, eli **argumentum ad crumenam** () on keskustelussa esitetty argumentaatiovirhe, joka tarkoittaa väitteen perustelemista henkilön varallisuuteen vedoten. Tämä argumentaatio perustuu siihen, että kyvykkyyden ja varallisuuden ajatellaan riippuvan toisistaan. Niiden välillä ei kuitenkaan tarvitse olla syy–seuraus-suhdetta eli kausaatiota (ks. cum hoc ergo propter hoc -virhe).

Argumentin yleinen kaava on:
# Henkilö X esittää argumentin A
# X on varakas
# siispä A on tosi.

Tyyppiesimerkki tästä virheestä on lause: *Jos olet niin hirveän fiksu, niin mikset ole jo miljonääri?* Samaan hengenvetoon voisi toki kysyä, että *jos olet miljonääri, niin mikset ole fiksu?* 

Toinen esimerkki tästä on vaikkapa lause:*Sinun pitäisi ottaa Jaakko-enosta mallia. Hän oli jo kaksikymppisenä miljonääri.*

*[[Asterix]]*-sarjakuvassa päällikkö Aladobixin vaimo Smirgeline elättelee jatkuvasti "argumentum ad crumenam" -toiveita verratessaan puolisoaan varakkaaseen Homeopatix-veljeensä.

*[[Viulunsoittaja katolla]]* -musikaalin laulussa *Rikas mies jos oisin* köyhä maitomies Tevje toteaa: "Rikkaan miehen sanaa uskotaan."
Dominican lippu

**Dominican lippu** on Karibianmerellä sijaitsevan Dominican saarivaltion tunnus vaakunan, moton ja kansallislaulun ohella. Lippu otettiin käyttöön 3. marraskuuta 1978, joskin siihen on tehty pieniä muutoksia vuosina 1981, 1988 ja 1990. Vihreä pohjaväri symboloi maan kasvillisuutta. Lipun risti kuvaa kristinuskoa ja sen kolme väriä kolminaisuutta. Ristin värit symboloivat maataloutta ja aurinkoa (keltainen), jokia ja vesistöjä (valkoinen) ja orjakauppaa (musta). Punainen ympyrä symboloi sosiaalista oikeudenmukaisuutta ja kymmenen tähteä kuvaavat Dominican kymmentä aluetta (Saint Luke, Saint Mark, Saint George, Saint Paul, Saint Joseph, Saint Peter, Saint Andrew, Saint David, Saint Patrick ja Saint John). Lipun erikoisuus on siinä kuvattu Dominican kansallislintu, keisariamatsonipapukaija.

Dominican ja Nicaraguan liput ovat maailman ainoat liput, joissa on violettia.

## Aiemmat liput

File:Flag of Dominica (1978–1981).svg|Dominican lippu 1978–1981
File:Flag of Dominica (1981-1988).svg|Dominican lippu 1981–1988
File:Flag of Dominica (1988-1990).svg|Dominican lippu 1988–1990


## Lähteet
S’il suffisait d’aimer

**S’il suffisait d’aimer** on Céline Dionin albumi vuodelta 1998. Musiikki on suurimmaksi osaksi ranskalaisen laulaja-lauluntekijän Jean-Jacques Goldmanin käsialaa ja kokonaan ranskankielistä. Albumia on myyty maailmanlaajuisesti yli neljä miljoonaa kappaletta.

## Kappaleet
Kappaleet:

## Tuotanto
*Tuottaja – Vito Luprano
*Masterointi – Vlado Meller
*Kitarat – Patrice Tison, Gildas Arzel, Jean-Jacques Goldman
*Bassot – Yannick Hardouin, Michel Alibo
*Piano – Luc Bertin
*Viulut – Catherine Bourgeat
*Alttoviulut – Eric Filliere, Franck Agier
*Sellot – Pascal Jaupart, Raphaël Pidoux
*Gospelkuoro – Les Chérubins de Sarcelles, johtajanaan Georges Seba
*Lyömäsoittimet – Paulinho Da Costa

**Zora sourit* ja *L’abandon* nauhoitettu Westlake Audio -studioilla Los Angelesissä.

## Lähteet
Dave Silk

**David ”Dave” Silk** (s. 1. tammikuuta 1958 Scituate, Massachusetts) on entinen yhdysvaltalainen jääkiekkoilija. Pelipaikaltaan hän oli hyökkääjä.

Silk aloitti uransa NCAA-sarjassa Bostonin yliopiston joukkueessa, jossa pelasi kaudet 1975–1979. New York Rangers varasi hänet NHL:ään 1978 varaustilaisuuden neljännellä kierroksella numerolla 58. Seuraavana vuonna Silk valittiin Yhdysvaltojen jääkiekkomaajoukkueeseen. Joukkue onnistui 1980 talviolympialaisissa yli odotusten ja voitti olympiakultaa. Silk antoi ratkaisevassa ottelussa Neuvostoliittoa vastaan kaksi maaliin johtanutta syöttöä. Muutama päivä olympiakisojen jälkeen hän solmi sopimuksen Rangersin kanssa ja aloitti ammattilaisuransa. Se oli kuitenkin loukkaantumisten sävyttämä, eikä hän pystynyt pelaamaan kahdeksan NHL-kautensa aikana kuin 249 runkosarjaottelua. Uransa loppuosan, kaudet 1986–1991 Silk pelasi Saksan Bundesliigassa käyden lisäksi pelaamassa kauden 1987–1988 AHL:n pudotuspelit Maine Marinersin paidassa.

Pelaajauransa jälkeen Silk toimi Bostonin yliopiston joukkueen apulaisvalmentajana kaudella 1992–1993. Tämän jälkeen hän on työskennellyt investointipankkialalla.

## Aiheesta muualla
* 
* Silk hockeydraftcentral.comissa
Salah Hissou

**Salah Hissou** (; s. 16. tammikuuta 1972 Kasba Tadla, Marokko) on marokkolainen kestävyysjuoksija, maailmanmestari ja entinen maailmanennätysmies. Hissou voitti maailmanmestaruuden 5&nbsp;000 metrillä Sevillassa 1999. 10&nbsp;000 metrin maailmanennätyksen 26.38,08 hän juoksi Brysselissä 23. elokuuta 1996. Atlantan olympialaisista 1996 Hissou sai pronssia 10&nbsp;000 metriltä. MM-pronssia Hissou sai Ateenasta 1997 10&nbsp;000 metriltä.

## Lähteet

## Aiheesta muualla
*
Alaskan lippu

**Alaskan lippu** on Yhdysvaltain Alaskan osavaltion virallinen lippu. Sen suunnitteli 13-vuotias Benny Benson vuonna 1926. Lipussa on sinisellä pohjalla kahdeksan kultaista tähteä, jotka symboloivat Otavaa ja Pohjantähteä. Sininen väri symboloi merta, taivasta, vuoristojärviä sekä lemmikkejä, Alaskan tunnuskukkaa. Pohjantähti kuvaa Alaskan asemaa pohjoisimpana osavaltiona, ja Ison Karhun tähdistöön kuuluvan Otavan voimakkuutta.

## Lähteet
Malin lippu

**Malin lippu** on Malin kansallistunnus vaakunan, moton ja kansallislaulun ohella. Se otettiin käyttöön 1. maaliskuuta 1961. Sitä ennen oli käytetty samankaltaista lippua, jossa tosin oli tyylitelty musta ihmishahmo, *kanaga*. Kuva poistettiin vuonna 1960, koska ihmisen kuvia pidetään islamissa, Malin valtauskonnossa, sopimattomina. Panafrikkalainen vihreä-kelta-punainen pystytrikolori viittaa lippuun, jota Malin entinen emämaa käyttää. Vihreä väri symboloi ympäröivää luontoa, keltainen mineraalivaroja ja puhtautta ja punainen taas itsenäisyyden puolesta tehtyjä uhrauksia ja rohkeutta.

## Lähteet
Itseen yleistäminen

**Itseen yleistäminen** on subjektiivinen argumentaatiovirhe, jossa väitteen esittäjä pitää yleisargumenttia itselleen subjektiivisesti totena. Sen yleinen kaava on:

# A on yleisesti totena pidetty argumentti, jolla on tietyt premissit
# Henkilö X:n mielestä hän täyttää A:n premissit
# Siispä A on tosi, kun subjektina on X

Esimerkki itseen yleistämisestä voi olla vaikkapa:

:*Tupakoivat ihmiset ovat sosiaalisempia kuin tupakoimattomat, sillä tupakkapaikat ovat ihmisten kohtaamispaikkoja. Siispä tupakoinnin aloittaminen on minulle hyväksi*.
:*Armeijan käyminen on minulle oikea päätös. Kaikki ystävänikin ovat käyneet armeijan.*
:*Painan 100 kg. Olen siis ylipainoinen.*

Itseen yleistäminen tunnetaan myös subjektiivisena relativistisena virhepäätelmänä. Sen inverssi on itsestä yleistäminen eli objektiivinen relativistinen virhepäätelmä.
Tongan lippu

**Tongan lippu** otettiin käyttöön vuonna 1866 ja määriteltiin virallisesti Tongan perustuslaissa 4. marraskuuta 1875. Se oli suunniteltu alun perin vuonna 1862, jolloin lippu oli täysin samanlainen kuin Punaisen Ristin lippu, mutta sitä muutettiin sekaannuksen välttämiseksi. Lippujen symboliikka on erilainen, sillä Tongan lipussa punainen risti kuvaa Jeesuksen ristiä.

Tongan perustuslain mukaan valtiollista lippua ei koskaan saa muuttaa. Esimerkiksi maan armeijalla ja laivastolla on kuitenkin omat lippunsa.

## Lähteet
Hätäinen päätelmä

**Hätäinen päätelmä** tarkoittaa argumentaatiovirhettä, jossa kausaliteetti tai korrelaatio päätellään vain yhden, usein ensimmäisenä mieleentulevan, mahdollisuuden mukaan ja sivuutetaan muut mahdollisuudet, usein miettimättä lainkaan mielekkäimpiä vaihtoehtoja. Sen yleinen kaava on seuraava:

# On mahdollista, että muun muassa B voi aiheuttaa A:n
# Siispä B on aiheuttanut A:n

Esimerkki tästä virheestä on:

:*Auto ei käynnisty. Joku on siis kaatanut tankkiin sokeria.*
:*Jannen skitsofrenia johtuu aivan varmasti ylieläytymisestä roolipelihahmoihin.*
Iin rautatieasema

**Iin rautatieasema** (, ) on Suomen rataverkon liikennepaikka Pohjois-Pohjanmaalla rataosalla . Rautatieasema sijaitsee Iin kunnan Asemankylässä. Liikennepaikan etäisyys Helsingin päärautatieasemalta Haapamäen ja Oulun asemien kautta mitattuna on 789,2 ratakilometriä. Matkustajajunien pysähdykset Iissä lakkautettiin 3. syyskuuta 2006. Säännöllistä tavaraliikennettä ei ole. Iin asema on suunniteltu avattavan uudelleen henkilöliikenteelle: ensin kaukojunille ja myöhemmin Liminka-Oulu-Ii-välin paikallisliikenteelle.

Vuonna 2016 kuljetettiin Iin asemalle suuri muuntaja Osg-suurkuormavaunussa, josta muuntaja siirrettiin rekan lavetille.

Iin asemarakennuksen on suunnitellut Bruno Granholm IV luokan piirustusten mukaan peilikuvana ja se on valmistunut rautatien rakentamisen yhteydessä. Museovirasto on arvioinut asemarakennuksen ja se on yksi suojeltavista rakennuskohteista. Nykyisin osa asemarakennuksesta on yksityiskäytössä. Miehitys Iin asemalla päättyi lopullisesti vuonna 2003 ja nykyisin Iin liikennepaikan liikenteenohjaustoiminnot hoidetaan kaukokäytöllä Oulusta käsin.

Ii on lyhin rautatieaseman nimi Suomessa.

## Ratapiha
Ratapiha käsittää pääraiteen lisäksi yhden sivuraiteen, jota käytetään junien kohtaamiseen. Tämän lisäksi liikennepaikalla on sivuraide jota voidaan käyttää ratatyökoneiden väistöraiteena.

## Lähteet
Dicto simpliciter

**Dicto simpliciter** () tarkoittaa argumentaatiovirhettä, jossa yksityistapauksen ominaisuudet esitetään koskevaksi koko joukkoa tai jossa ne kiistetään vetoamalla koko joukkoon. Dicto simpliciterissä siis käytetään joko yksinkertaista sääntöä perusteena pätevää poikkeusta vastaan tai vaaditaan poikkeustapauksen perusteella kokonaisuutta hyväksyttäväksi. Dicto simpliciteristä on kaksi versiota:

* Virheellinen poikkeuksen kielto (*dicto simpliciter ad dictum secundum quid*)
* Virheellinen yleistys (*dicto secundum quid ad dictum simpliciter*)

Dicto simpliciterin yleinen kaava on seuraava:

# A on sääntö ja B on poikkeus
# Joko B:n tulee olla sääntö tai B:tä ei tule missään tilanteessa sallia

Dicto simpliciter ad dictum secundum quid -esimerkkinä voisi olla vaikkapa seuraava:

:*Näenhän minä oikein hyvin, että vaimosi on viimeisillään, lapsivesi on jo tullut ja olet ajamassa autolla häntä sairaalaan, mutta tässä on kuudenkympin nopeusrajoitus ja sitä ei saa ylittää - menikö jakeluun?*

Dicto secundum quid ad dictum simpliciter -esimerkki puolestaan on seuraava:

:*Heroiini on arvokas kipulääke saattohoidossa oleville syöpäpotilaille. Siksi heroiini pitäisi laillistaa kokonaan ja sen jakelu vähittäiskaupassa sallia.*

Dicto simpliciteriä käytetään usein puolustettaessa sekä legalismia että toisaalta myös anarkismia.
The Freewheelin’ Bob Dylan

**The Freewheelin’ Bob Dylan** on Bob Dylanin maaliskuussa 1963 julkaistu toinen albumi, joka nosti hänet suuren yleisön tietoisuuteen. Albumin aloittaa klassikoksi muodostunut kappale ”Blowin’ in the Wind”. Kansikuvassa Bob Dylan ja hänen tyttöystävänsä Suze Rotolo kävelevät loskaisella kadulla New Yorkin Greenvich Villagessa. John Hammondin lisäksi albumin tuottamiseen osallistui myös Tom Wilson.

Albumi valittiin vuonna 2002 mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

*The Freewheelin’ Bob Dylanin*  esittelypainokseen sisältyi kappale ”Talkin’ John Birch Paranoid Blues”, mutta se jätettiin pois viralliselta albumilta. 

## Kappaleet
Kappaleiden tekijä Bob Dylan, ellei toisin mainita. 

# "Blowin’ in the Wind" – 2:48
# "Girl from the North Country" – 3:22
# "Masters Of War" – 4:34
# "Down The Highway" – 3:27
# "Bob Dylan’s Blues" – 2:23
# "A Hard Rain’s a-Gonna Fall" – 6:55
# "Don’t Think Twice, It’s All Right" – 3:40
# "Bob Dylan's Dream" – 5:03
# "Oxford Town" – 1:50
# "Talking World War III Blues" – 6:28
# "Corrina, Corrina" (trad.) – 2:44
# "Honey, Just Allow Me One More Chance" (Dylan/Thomas) – 2:01
# "I Shall Be Free" – 4:49

## Lähteet
Kiwanis International

**Kiwanis International** on kansainvälinen hyväntekeväisyysjärjestö. Se on perustettu 1915 Detroitissa. Nykyisin Kiwanis-kerhoja on yli 8000.  1900-luvun lopulla jäseniä oli yli 3000 000 70 maassa.

Pääkonttori on nykyisin Indianapolisissa Yhdysvalloissa. Järjestö oli aluksi vain liikemiesten välinen järjestö, se on hyväksynyt naisjäseniä vuodesta 1987 alkaen. 

Kiwanit järjestävät lapsille ja koululaisille kerhoja, joiden toiminta pyrkii edistämään humanistisia arvoja uskonnosta riippumatta.

## Lähteet

## Kotisivut
* http://www.kiwanis.org/ 
* http://www.kiwanis.or.ro/  Kiwanis Romania
Lesothon lippu

**Lesothon lippu** on Lesothon kansallistunnus vaakunan, moton ja kansallislaulun ohella. Se otettiin käyttöön 4. lokakuuta 2006. Lipussa on keskellä musta sotho-kansan perinteinen basotho-hattu eli *mokorotlo*.

Edellinen lippu oli käytössä 17. tammikuuta 1987 – 4. lokakuuta 2006. Sen valkoinen väri kuvaa rauhaa, sininen sadetta ja vihreä vaurautta ja hyvinvointia. Vuosina  1987–2006 lipussa oli myös perinteisiä lesotholaisia aseita ja kilpi. Tätä lippua ennen vuosina 1966–1987 oli ollut käytössä lippu, jossa oli valkoinen sotho-hattu. Tämän lipun sininen väri kuvasi taivasta ja sadetta, valkoinen rauhaa, vihreä maata ja punainen uskoa. 

Sotho-hattu palautettiin uuteen lippuun aseiden tilalle siksi, että haluttiin kuvastaa maan rauhanomaista suuntautumista.

## Lähteet
Mezuza

**Mezuza** () on juutalaisen kodin oven oikeaan pieleen kiinnitettävä pieni kotelo, joka sisältää pergamentille kirjoitettuja Tooran jakeita. Mezuza-kotelo on suorakaiteen muotoinen, ja se voidaan valmistaa erilaisista materiaaleista. Heprean sana *mezuza* tarkoittaa ovenpieltä. Mezuza-käsky kuuluu Šema Israel -rukoukseen:

 

Mezuzan teksti koostuu kahdesta Tooran kappaleesta: 5. Moos. kirja 6:4–9 ja 11:13–21. Teksti kirjoitetaan käsin pergamentille samojen sääntöjen mukaan, joita noudatetaan sefer Toran ja tefillinien kirjoittamisessa. Sen jälkeen pergamentti eli *klaf* kääritään rullalle ja sijoitetaan suojakoteloon. Koska mezuzan tärkeä osa on *klaf* ja kotelon tarkoitus on vain suojata sitä, kotelo voi olla valmistettu mistä materiaalista tahansa. Ennen mezuzan asettamista ovenpieleen lausutaan rukous.

Mezuza kiinnitetään kodin jokaisen oven oikeanpuoleiseen pieleen kylpyhuonetta ja WC:tä lukuun ottamatta. Juutalainen kiinnittää sen myös oman yrityksensä tai toimistonsa ovenpieliin. Niissä israelilaissa kaupungeissa, joissa on muurit, se kiinnitetään muurin porttien pieliin.

## Lähteet

## Huomautukset

## Aiheesta muualla

* lubavitch.fi: Mezuza
Ragunanin eläintarha

**Ragunanin eläintarha** () on eläintarha Jakartassa, Indonesiassa. Se perustettiin vuonna 1864 ja siirrettiin nykyiselle paikalleen vuonna 1966. Eläintarhassa on noin 4 040 eläintä 295 eri eläinlajista. Eläintarhan pinta-ala on 1,4 neliökilometriä.

Syys–lokakuussa 2005 eläintarha oli suljettuna kolmen viikon ajan, kun siellä olevista linnuista oli löydetty lintuinfluenssaa.

## Lähteet
Ragunan

**Ragunan** tarkoittaa seuraavia paikkoja Intiassa:

*Ragunan, Jakartan kaupunginosa
*Ragunanin eläintarha, Jakartan Ragunanissa sijaitseva eläintarha.
Ner tamid

**Ner tamid** ( eli *ikuinen liekki*) on juutalaisen synagogan pyhimmän osan  aron ha'kodeš en, eli *pyhän kaapin* etupuolelle ripustettu jatkuvasti palava valo.  Se voi olla kynttilä, öljylamppu tai sähkövalo.
Steve Janaszak

**Steven James ”Steve” Janaszak** (s. 7. tammikuuta 1959 St. Paul, Minnesota) on entinen yhdysvaltalainen jääkiekkomaalivahti.

Janaszak aloitti uransa NCAA-sarjassa Minnesotan yliopiston joukkueessa, jossa hän pelasi kaudet 1975–1979. Viimeisen kautensa päätteeksi hänet valittiin sarjan lopputurnauksen arvokkaimmaksi pelaajaksi. Vuonna 1979 Janaszak valittiin Yhdysvaltojen maajoukkueeseen. Joukkue voitti 1980 talviolympialaisissa olympiakultaa, mutta Janaszak ei pelannut turnauksessa minuuttiakaan, vaan oli varamaalivahtina. Kisojen jälkeen hän solmi sopimuksen Minnesota North Starsin kanssa. NHL-ura ei kuitenkaan lähtenyt käyntiin kunnolla vaan otteluja kertyi lähinnä farmisarjoissa. Kaudelle 1981–1982 hän siirtyi Colorado Rockiesiin, mutta ei päässyt pelaamaan kuin kahdessa ottelussa NHL:ssä. Kauden 1982–1983 Janaszak kiekkoili vielä CHL-liigan Wichita Windissä, kunnes lopetti pelaajauransa.

## Aiheesta muualla
* 
* Janaszak hockeygoalies.orgissa
Martti Manninen

**Martti Jermo Antero Manninen** (s. 13. marraskuuta 1943 Hirvensalmi) on suomalainen virkamies ja tasavallan presidentin entinen neuvonantaja. Hän on koulutukseltaan oikeustieteen kandidaatti ja puoluekannaltaan keskustalainen. 

Manninen oli 1970-luvulla ulkoministeriön palveluksessa lukuisissa eri tehtävissä ja työskenteli muun muassa Suomen Tel Avivin ja Washingtonin suurlähetystöissä. Manninen toimi eduskunnan perustuslakivaliokunnan ja ulkoasiainvaliokunnan valiokuntasihteerinä 1978–1984. 

Manninen toimi tasavallan presidentin neuvonantajana vuodesta 1994, mitä ennen hän oli ollut presidentin erityisavustajana vuodesta 1984. Hän oli myös presidentin kanslian kansliapäällikön sijainen vuodesta 1988.

Hänet irtisanottiin virastaan vuonna 2003 syntyneen niin sanotun ”Irak-skandaalin” vuoksi, jossa Manninen syyllistyi virkasalaisuuden rikkomiseen luovuttaessaan ulkoasiainministeriön salaisia asiakirjoja silloisen oppositiopuolueen Suomen Keskustan puheenjohtajalle Anneli Jäätteenmäelle. Oikeudessa hänet tuomittiin 80 päiväsakkoon.

## Lähteet
Jigdal

**Jigdal** () on päivittäisen juutalaisen aamupalveluksen (šahrit) avaushymni. Jigdal lauletaan myös sapatin aloittavan perjantai-illan iltapalveluksen (arvit) lopussa. Sen kirjoitti 1300-luvulla Roomassa elänyt rabbi Daniel Ben-Jehuda. Tämä 13-säkeinen hymni tiivistää 13 juutalaisen uskon peruskohtaa, jotka rabbi Moses Maimonides (1135 - 1204) muotoili mišna-kommentissaan (Sanhedrin 10:1). Sen jokainen säe on 16-tavuinen. Espanjan ja Portugalin sefardijuutalaiset lisäsivät siihen vielä 14. säkeen.

Jigdal esittää tiivistetysti juutalaisen uskon 13 peruskohtaa: 

*Jumala on Luoja. 
*Jumala on yksi ja jakamaton. 
*Jumalalla ei ole fyysistä olemusta. 
*Jumala on ikuinen. 
*Vain Jumalaa voi palvoa. 
*Profeettojen sanat ovat totuus. 
*Mooses oli suurin kaikista profeetoista. 
*Jumala antoi koko Tooran Moosekselle. 
*Tooraa ei voi muuttaa. 
*Jumala tuntee kaikki ihmisen ajatukset ja teot. 
*Jumala palkitsee ja rankaisee tekojen perusteella. 
*Jumala lähettää messiaan. 
*Päivien lopussa on ylösnousemus.

Sefardirituaalin lisäys:
*"Nämä 13 ovat jumalallisen uskon ja Tooran perusta."
Komorien lippu

**Komorien lippu** on Komorien tunnus ja se otettiin käyttöön nykyisessä muodossaan vuonna 2003. Lipun raidat kuvaavat Komorien eri saaria: keltainen Mohélia, valkoinen Mayottea, punainen Anjouania ja sininen Iso-Komoria. Mayotte ei kuulu Komorien valtioon, mutta se on mukana raitojen määrässä, koska Komorien valtiossa on pyritty saamaan myös Mayotte valtioon mukaan. Kuunsirppi ja neljä tähteä vihreällä pohjalla viittaavat Komorien valtauskontoon islamiin, mutta tähtien määrä viittaa samalla saarten lukumäärään.

## Lähteet
Humaš

**Humaš**  ( < , *ḥameš*, ’viisi’) on kirjan muotoon painettu ja sidottu Toora. Humaš sisältää usein hepreankielisen tekstin lisäksi myös käännöksen jollekin toiselle kielelle sekä tekstiin liittyviä kommentteja.

## Lähteet
Tavallinen lainsäätämisjärjestys

**Tavallinen lainsäätämisjärjestys** on Euroopan unionin (EU) tärkein lainsäädäntömenettely. Se otettiin käyttöön Euroopan unionissa Maastrichtin sopimuksella vuonna 1992, jolloin se tunnettiin nimellä **yhteispäätösmenettely**. Lissabonin sopimuksen myötä sen nimi muuttui *tavalliseksi lainsäätämisjärjestykseksi*. Lainsäätämisjärjestyksen kulusta on yksityiskohtaiset säännökset Euroopan unionin toiminnasta tehdyn sopimuksen 294 artiklassa.

Entisen nimensä mukaisesti yhteispäätösmenettelyn idea on, että Euroopan parlamentti ja Euroopan unionin neuvosto eli ministerineuvosto ovat tasavertaisia EU:n lainsäädäntövallan käyttäjiä. Parlamentti ja neuvosto voivat esittää muutoksia eli tarkistuksia Euroopan komission esittämään lainsäädäntöehdotukseen. EU:n lainsäädäntö tulee hyväksytyksi, kun parlamentin ja neuvoston välillä on yhteisymmärrys ehdotuksen sisällöstä.

Nimitys "tavallinen lainsäätämisjärjestys" on kuvaava sikäli, että Lissabonin sopimuksen myötä sitä sovelletaan lähes kaikkeen EU-lainsäädäntöön, joka vaikuttaa kansalaisten, yritysten ja viranomaisten toimintaan. Lissabonin sopimuksen voimaantuloon saakka yhteispäätösmenettelyä sovellettiin eniten EU:n sisämarkkinalainsäädännössä, ympäristöpolitiikassa ja liikenteessä.

## Menettelyn eteneminen pääpiirteissään

* Euroopan komissio antaa ehdotuksen uudeksi EU-säädökseksi tai vanhan säädöksen muuttamiseksi Euroopan parlamentille ja Euroopan unionin neuvostolle.
* Parlamentti vahvistaa ensimmäisen käsittelyn kantansa. Parlamentti voi joko hyväksyä komission ehdotuksen sellaisenaan tai esittää siihen tarkistuksia.
* Jos ministerineuvosto hyväksyy parlamentin kannan, säädös on hyväksytty ja tulee sellaisenaan voimaan.
* Jos neuvosto ei hyväksy parlamentin kantaa, se esittää parlamentille oman kantansa, yleensä määräenemmistöllä.
* Tämän jälkeen parlamentti ottaa asian uudestaan käsittelyyn. Jos parlamentti hyväksyy neuvoston kannan, lainsäädäntömenettely päättyy, ja säädös hyväksytään. Jos parlamentti hylkää neuvoston kannan, säädös raukeaa.
* Parlamentin esittäessä tarkistuksia jäsenmaiden neuvostossa hyväksymään kantaan, ehdotus palaa vielä kerran neuvoston käsittelyyn. Jos neuvosto hyväksyy parlamentin kannan sellaisenaan, säädös on hyväksytty
* Jos neuvosto ei hyväksy kaikkia parlamentin tarkistuksia, kutsutaan koolle sovittelukomitea, jonka tehtävä on saada asiassa kompromissi. Komiteassa on yhtä monta jäsentä neuvostosta ja parlamentista. Myös komissio on mukana koko sovittelumenettelyn ajan. Mikäli osapuolet löytävät yhteisen kannan ja se hyväksytään sekä parlamentissa että neuvostossa, tulee tämä säädös hyväksytyksi. Jos sovittelukomiteassakaan ei löydetä yhteisymmärrystä tai parlamentti tai neuvosto ei sopua vahvista, kyseistä EU-säädöstä ei synny ja asian käsittely päättyy lopullisesti.

Vuosina 2007–2009 suurin osa (n. 70 %) komission ehdotuksista hyväksyttiin jo ensimmäisen kierroksen aikana. Parlamentin ja neuvoston edustajat käyvät koko prosessin ajan neuvotteluita, jotka tekevät tämän mahdolliseksi. Sovittelukomitean käyttöön turvaudutaan vain muutamassa lainsäädäntöasiassa vuosittain.

## Lähteet
Havdala

**Havdala** () on juutalainen sapatin tai suuren juhlapyhän päätöstoimitus. Nimi johtuu heprean verbistä *le'havdil* [להבדיל] joka tarkoittaa *erottaa*. Havdala on siis hetki, jolloin juhla-aika päättyy ja siirrytään arkeen.

Toimituksessa luetaan neljä siunausta:

*viinipikarille; *peri ha'gafen*
*tuoksuville yrteille, mausteelle tai öljylle; *besamim*
*tulelle; *eš* (sytytetty kynttilä tai havdala-soihtu)
*havdala; ylistetään Jumalaa, joka erottaa pyhän arjesta, valon pimeästä, Israelin muista kansoista ja seitsemännen päivän kuudesta arkipäivästä

Suurten juhlapäivien päättävässä havdalassa luetaan vain viini- ja havdala-siunaukset.
Saint Lucian lippu

**Saint Lucian lippu** on Saint Lucian kansallistunnus vaakunan, moton ja kansallislaulun ohella. Se on ollut käytössä 1. maaliskuuta 1967 lähtien. Lipun sininen tausta kuvaa taivasta ja merta. Keltainen väri symboloi auringonpaistetta ja vaurautta. Musta ja valkoinen symboloivat rodullista harmoniaa. Kolmio keskellä lippua kuvaa Pitonvuoria, kahta tulivuorta Saint Lucialla.

## Katso myös
* Saint Lucian vaakuna

## Lähteet
Malesian lippu

**Malesian lippu** koostuu 14 vaakasuorasta raidasta, sekä kuunsirpistä ja tähdestä. Lipun 14 raitaa ja tähden 14 sakaraa kuvaavat Malesian osavaltioita. Kuunsirppi ja tähti kuvaavat islamia, Malesian valtauskontoa. Lippu muistuttaa hieman Yhdysvaltain lippua, josta Malesian lipun raidat ja sininen yläkulma on myös johdettu. Lipun on suunnitellut arkkitehti Mohamed Hamzah.

## Historia

Malaijan liittovaltion lippu otettiin käyttöön vuonna 1950. Lipussa oli 11 raitaa ja tähdessä 11 sakaraa, jotka edustivat liittovaltion yhtätoista osavaltiota. Lipun vaakaraitojen punainen ja valkoinen väri tulevat Kaakkois-Aasian tunnusväreistä, ja ne periytyvät Majapahitien imperiumin lipusta. Keltainen on kuninkaallinen väri, joka viittaa liittovaltion sulttaanikuntiin. Sininen on otettu Ison-Britannian lipusta, sillä osoitetaan yhteyttä Brittiläiseen Kansainyhteisöön.

Nykyisen mallinen lippu otettiin käyttöön 16. syyskuuta 1963, kun Malaijan liittovaltioon liittyivät Sarawak, Sabah ja Singapore. Lippuun lisättiin kolme raitaa ja tähteen kolme sädettä kuvaamaan uusia osavaltioita. Yhdistymisen myötä maan nimi muuttui Malesiaksi. Singapore erosi valtioliitosta vuonna 1965, mutta lippua ei kuitenkaan muutettu, vaan sen tulkintaa muutettiin. 14. sakara ja raita muutettiin edustamaan liittovaltion pääkaupunkiterritoriota Kuala Lumpuria.

## Muita lippuja

Kuva:Civil_Ensign_of_Malaysia.svg|Kauppalippu (1963)
Kuva:Flag_of_the_Malaysian_Army.svg|Sotalippu maalla (1963)
Kuva:Naval_Ensign_of_Malaysia.svg|Sotalippu merellä (1968)
Kuva:Air Force Ensign of Malaysia.svg|Ilmavoimien lippu (1963)
Kuva:Flag_of_the_Supreme_Head_of_Malaysia.svg|Kuninkaan lippu


### Osavaltioiden ja territorioiden liput

Kuva:Flag_of_Johor.svg|Johor (1870)
Kuva:Flag_of_Kedah.svg|Kedah (1912)
Kuva:Flag_of_Kuala_Lumpur_Malaysia.svg|Kuala Lumpur (1924)
Kuva:Flag_of_Labuan.svg|Labuan (1924)
Kuva:Flag_of_Malacca.svg|Malakka (1961)
Kuva:Flag_of_Negeri_Sembilan.svg|Negeri Sembilan (1895)
Kuva:Flag_of_Pahang.svg|Pahang (1903)
Kuva:Flag_of_Penang_(Malaysia).svg|Penang (1949)
Kuva:Flag_of_Perak.svg|Perak (1920)
Kuva:Flag_of_Perlis.svg|Perlis (1870)
Kuva:Flag_of_Putrajaya.svg|Putrajaya (2001)
Kuva:Flag_of_Sabah.svg|Sabah (1988)
Kuva:Flag_of_Sarawak.svg|Sarawak (1988)
Kuva:Flag_of_Selangor.svg|Selangor (1965)
Kuva:Flag_of_Terengganu.svg|Terengganu (1947)


## Katso myös
* Luettelo valtioiden historiallisista lipuista

## Lähteet
Kap Verden lippu

**[[Kap Verde]]n** nykyinen **lippu** otettiin käyttöön 22. syyskuuta 1992. 

Keltaiset tähdet viittaa kymmeneen pääsaareen ja niiden väliseen yhteyteen ja tasa-arvoisuuteen. Sininen kuvaa Atlantin valtamerta ja taivasta. Punainen kuvaa tietä edistykseen, jälleenrakennusta ja ponnistuksia. Valkoinen on rauhan väri.

Ennen nykyistä lippua Kap Verdellä oli vuosina 1975–1992 käytössä erilainen lippu, joka oli väreiltään samanlainen kuin Guinea-Bissaun lippu. Lippu vaihdettiin sen takia, että suhteet Guinea-Bissauhun katkesivat siellä tapahtuneen vallankaappauksen vuoksi.

## Lähteet
Martin Koch (mäkihyppääjä)

**Martin Koch** (s. 22. tammikuuta 1982 Villach, Itävalta) on itävaltalainen uransa lopettanut mäkihypyn joukkuekilpailun olympiavoittaja ja moninkertainen maailmanmestari. Hänen parhaat henkilökohtaiset saavutuksensa ovat lentomäen MM-hopea ja -pronssi.

Juniorien MM-kisoissa Koch voitti joukkuemäen kultaa vuosina 1999 ja 2000. Maailmancupissa hän tuli suuren yleisön tietoisuuteen kaudella 2001–2002, jolloin Koch sijoittui Engelbergin osakilpailussa kolmanneksi. Samalla kaudella hän oli maailmancupin osakilpailuissa toisena Sapporossa ja Hakubassa sekä sijoittui cupin loppupisteissä kahdeksanneksi. Salt Lake Cityn olympialaisissa Koch oli suurmäessä kahdeksas ja normaalimäessä neljästoista.

Koch sijoittui neljänneksi lentomäen MM-kisoissa Kulmissa 2006. Toisissa olympialaisissaan Torinossa 2006 hän oli mukana voittamassa kultaa joukkuemäen kisassa. Samana keväänä hän otti maailmancupissa kakkos- ja kolmostilan Planican lentomäessä. Sapporon MM-kilpailuissa 2007 Koch sijoittui suurmäessä yhdeksänneksi. Maaliskuussa 2007 hän oli maailmancupissa toinen Holmenkollenilla sekä kahdesti kolmas Planicassa.

Koch saavutti uransa ensimmäisen henkilökohtaisen arvokisamitalin oltuaan Gregor Schlierenzauerin jälkeen toinen lentomäen MM-kisoissa Oberstdorfissa 2008. Kochin hyppyjen pituudet olivat 215,5, 221, 213 metriä ja 201,5 metriä, joista kolme ensimmäistä olivat kunkin kierroksen pisimmät hypyt. Henkilökohtaisen kilpailun jälkeen hän voitti kultaa joukkuekilpailussa. Maailmancup-kaudella 2007–2008 hän sijoittui toiseksi Planican sekä kolmanneksi Sapporon ja Liberecin osakilpailuissa. Kaudella 2008–2009 hän oli kolmas Tauplitzin lentomäkikilpailussa ja yhdeksäs cupin kokonaiskilpailussa. Kaudella 2009–2010 hän sijoittui jälleen kolmanneksi Tauplitzin lentomäessä ja Sapporon suurmäessä ja oli cupin kokonaiskilpailussa kahdeksas. Lentomäen MM-kisoissa Planicassa Koch oli voittamassa Itävallalle joukkuekilpailun kultaa. Henkilökohtaisessa kilpailussa hän oli kymmenes. Ensimmäisen maailmancupin osakilpailuvoittonsa Koch saavutti Harrachovin lentomäessä kaudella 2010–2011. Samalla kaudella hän voitti myös Oberstdorfin lentomäessä ja oli toinen Willingenissä sekä kolmas Planican lentomäessä. Maailmancupin kokonaiskilpailussa hän sijoittui kuudenneksi. Uransa pisimmän hypyn 241,5 metriä hän hyppäsi Vikersundissa 11. helmikuuta 2011. Oslon MM-kilpailuissa 2011 Koch oli mukana Itävallan sekä normaalimäen että suurmäen joukkuekilpailun kultaa voittaneessa joukkueessa. Suurmäen henkilökohtaisessa kilpailussa hän sijoittui kahdeksanneksi. Kaudella 2011–2012 Koch voitti Oberstdorfin lentomäessä, Oslossa sekä Planican toisen osakilpailun, oli toinen Engelbergin ensimmäisessä osakilpailussa ja kolmas Planican ensimmäisessä osakilpailussa. Vikersundin lentomäen MM-kilpailuissa 2012 Koch voitti joukkuekilpailun kultaa ja sai henkilökohtaisessa kilpailussa pronssia, vaikka kaatui toisen kierroksen 243 metrin hyppynsä.

Koch lopetti uransa mäkihyppääjänä keväällä 2014.

## Maailmancupin osakilpailuvoitot

## Lähteet
* 

### Viitteet

## Aiheesta muualla

* Viralliset kotisivut
Lauri Pyykönen

**Lauri Pyykönen** (s. 20. huhtikuuta 1978 Pirkkala) on entinen suomalainen maastohiihtäjä. Pyykönen edusti seuratasolla Tampereen Hiihtoseuraa sekä Vantaan Hiihtoseuraa. Pyykösen pituus on 176 cm ja paino 72 kg. Hänen paras tuloksensa arvokisoista on 2006 Torinon olympialaisten parisprintin viides sija Keijo Kurttilan kanssa. Pyykönen lopetti uransa vuonna 2008.

## Parhaita tuloksia
* Sprinttihiihdon maailmancupissa kaudella 2002–2003 kokonaiskilpailun *kolmas*
* Sprinttihiihdon maailmancupissa kaudella 2002–2003 kaksi kertaa *toinen* (Oslon ja Cognen osakilpailut)
* Vuonna 2003 Val di Fiemmen MM-kilpailujen sprintissä 12.
* Vuonna 2007 Sapporon MM-kilpailujen sprintissä 14.
* Skandinavian Cup 2006, sprintti, kolmas
* Skandinavian Cup 2006, 15 km, neljäs

* SM-kilpailut: 2001 sprinttikultaa, 2005 sprinttihopeaa

## Lähteet
*  viitattu 3.2.2008
* Hiihtoliitto: Lauri Pyykönen. Viitattu 3.2.2008.

## Aiheesta muualla
*
Incognito

**Incognito** on brittiläinen jazz- funkbändi.  Sen keskushahmo on Jean Paul 'Bluey' Maunick: säveltäjä, tuottaja, kitaristi ja laulaja. Vuosien varrella yhtyeeseen on kuulunut liki viisikymmentä muuta muusikkoa, tunnetuimpina laulajat Maysa, Jocelyn Brown ja Carleen Anderson. Ensimmäinen albumi ilmestyi 1981, uusin vuonna 2012. 

## Diskografia

### Albumit
* Jazz Funk, 1981
* Inside Life, 1991
* Tribes, Vibes and Scribes, 1992
* Positivity, 1993
* 100° And Rising, 1995
* Beneath The Surface, 1997
* No Time Like The Future, 1999
* Life, Stranger Than Fiction, 2001
* Who Needs Love, 2002
* Adventures in Black Sunshine, 2004
* Eleven, 2005
* Bees - Things - Flowers, 2006
* Tales From The Beach, 2008
* Transatlantic RPM, 2010
* Surreal, 2012
* Amplified Soul, 2014
* In Search of Better Days, 2016
* Tomorrow's New Dream, 2019

### Kokoelmat
* Blue Moods
* Feed Your Soul
* Future Remixed
* Last Night In Tokyo
* Let The Music Play
* Love X Love
* Remixed
* Remixed - Japan
* The Best Of Incognito - US

### Singlet

* Can You Feel Me
* Inside Life
* Always There
* Crazy For You
* Don't You Worry 'Bout A Thing
* Change
* Still A Friend Of Mine
* Givin' It Up
* Pieces Of A Dream
* Everyday
* I Hear Your Name
* Jump To My Love
* Out Of The Storm
* Nights Over Egypt
* The 25th Chapter
* We Got Music
* Show Me Love
* Listen to the Music (remix)
* This Thing Called Love (remix)
* That's the Way of the World
* I've Been Waiting
* Happy People
* Lowdown
* 1975

## Aiheesta muualla
Soulwalking
Ertuğrul Osman

**Şehzade Ertuğrul Osman** Efendi (18. elokuuta 1912 – 23. syyskuuta 2009) oli Osmanien valtakunnan prinssi ja myöhemmin sen entisen hallitsijasuvun päämies. Hän oli vuosina 1876–1909 hallinneen sulttaani Abdul Hamid II:n pojanpoika. Sulttaanikunta lakkautettiin vuonna 1922 ja Turkki julistettiin tasavallaksi seuraavana vuonna. Jos Ertuğrulista olisi tullut sulttaani, hän olisi ottanut nimen sulttaani **Osman V**.

Ertuğrul syntyi Yıldızin palatsissa Istanbulissa. Hänen isänsä, prinssi Şehzade Mehmed Burhaneddin Efendi (1885–1949) oli osmaniarmeijan kapteeni. Ertuğrul opiskeli Theresianum-koulussa Wienissä ja École des Sciences Politiques -korkeakoulussa Pariisissa. Hänen ollessaan Wienissä kaikki Osmanien hallitsijasuvun jäsenet karkotettiin vuonna 1924 Turkista. Suvun miespuoliset jäsenet saivat oikeuden palata Turkkiin vasta vuonna 1974. Ertuğrul palasi vasta 1990-luvulla, kun Turkin hallitus kutsui hänet. Hän oli vuodesta 1923 myös ilman kansalaisuutta, kunnes otti vastaan Turkin kansalaisuuden vuonna 2004. Ertuğrul asui Yhdysvalloissa vuodesta 1933 ja hänestä tuli Osmanien hallitsijasuvun 45. päämies vuonna 1994. Hän puhui sujuvasti turkkia, englantia, saksaa, ranskaa ja ymmärsi italiaa ja espanjaa.

Ertuğrul avioitui Gulda Twerskoyn (Hanım Efendi; 1915–1985) kanssa vuonna 1947 New Yorkissa. Toistamiseen hän avioitui Zeyneb Tarzi Hanım Efendin (s. 1940) kanssa vuonna 1991 New Yorkissa.

## Lähteet
Jörgen Brink

**Jörgen Brink** (s. 10. maaliskuuta 1974 Delsbo, Hälsingland, Ruotsi) on ruotsalainen maastohiihtäjä ja ampumahiihtäjä.

Brink on hiihtänyt hiihdon maailmancupissa 20 kertaa kymmenen parhaan joukkoon. Maailmancupin osakilpailun hän on voittanut kuitenkin vain kerran, Otepäässä Virossa 12. tammikuuta 2003. Brink hiihtää kaikkia matkoja sprinteistä 50 kilometrin hiihtoon. Brink muistetaan erityisen hyvin Val di Fiemmen MM-kisoista 2003, jolloin hän viestin ankkuriosuudella hyytyi täysin ja Ruotsi putosi johtopaikalta kilpailun kolmanneksi.

Kaudella 2007–2008 Brink kilpaili ampumahiihdon maailmancupissa, jossa hänen paras sijoituksensa on ollut 40:s. 

Jörgen on voittanut Vaasahiihdon vuosina 2010, 2011 ja 2012.

## Sijoitukset arvokisoissa
### Olympialaiset
* 2002 Salt Lake City: 24. (sprintti)
* 2006 Torino: 31. (takaa-ajo)
* 2006 Torino: 51. (50 km)

### MM-kilpailut
* 2001 Lahti: 19. (sprintti)
* 2003 Val di Fiemme: 3. (takaa-ajo)
* 2003 Val di Fiemme: 3. (viesti)
* 2003 Val di Fiemme: 3. (50 km)
* 2003 Val di Fiemme: 7. (30 km)
* 2005 Oberstdorf: 52. (takaa-ajo)
* 2005 Oberstdorf: 27. (sprintti)

## Aiheesta muualla
* 
*
Tumakotelo

**Tumakotelo** erottaa tuman muusta solusta. Se rakentuu kahdesta kaksoiskalvosta. Tumakotelon ulkokalvo jatkuu solulimakalvostona ja sisäkalvon sisäpinnalla on tuman tukirakenne eli tumalevy, johon on kiinnittyneenä inaktiivista kromosomistoa. Tumakotelossa on tuhansia tumahuokosia, joissa jokaisessa on glykoproteiinitulppa. Glykoproteiinitulppa toimii valikoivana esteenä tumaliman ja soluliman välillä. Se estää monia pienimolekyylisiäkin yhdisteitä pääsemästä tumaan sisälle mutta päästää toisaalta suuria lähetti-RNA-molekyylejä ulos tumasta.

## Aiheesta muualla
*Solunetti: Tumakotelo
Šehita

**Šehita** () on juutalaisten harjoittama rituaalinen teurastustapa.

Juutalaisen lain mukaan syötäväksi kelpaavat nisäkkäät ja linnut tulee teurastaa šehita-menetelmää noudattaen, jotta ne ovat puhtaita eli košer. Koska veren käyttö ruoka-aineena on kielletty, eläin teurastetaan viiltämällä pitkällä ja terävällä veitsellä sen kaulavaltimo auki. Näin pyritään saamaan valutettua veri eläimestä mahdollisimman tarkkaan ja myös tainnuttamaan ja lopettamaan eläin nopeasti.

## Teurastaja
Šehitan suorittajaksi käy vain *šohet*, koulutettu šehitateurastaja. Hänen täytyy olla juutalaista lakia noudattava juutalainen, ja myös erityisen hurskas ja luonteeltaan moraalinen. Ei-juutalaisen suorittama teurastus ei voi olla juutalaisen lain mukainen. Alun perin šohetina saattoivat toimia niin naiset kuin miehetkin. Aškenasien piirissä työ on kuitenkin vuodesta 1220 lähtien rajattu vain aikuisille miehille. Šohet opiskelee teurastusvälineiden valmistuksen ja sen, milloin teurastettu eläin on košer ja milloin ei. Šohet jää eläkkeelle ennen kuin hänen kätensä on alkanut täristä.

## Teurastus

Šehitassa käytetään suurta ja partaveitsenterävää *chalaf*-veistä, jossa ei saa olla koloja tai muita vikoja. Šohet tarkastaa veitsen ennen jokaista teurastusta ja sen jälkeen. Vähänkin viallisella veitsellä suoritettu teurastus ei ole košer.

Šehita täytyy suorittaa terveelle ja vahingoittumattomalle eläimelle, joka on tajuissaan ja kykenevä seisomaan omilla jaloillaan. Eläintä ei saa tainnuttaa millään tavalla ennen teurastusta, mutta tainnutuksen voi suorittaa toimenpiteen jälkeen. Eläintä täytyy pidellä tai se pitää olla sidottuna, jotta se ei liiku tai kaadu. Suurikokoiset eläimet teurastetaan yleensä selinmakuulla.

Ennen teurastusta šohet lausuu siunauksen, joka muistuttaa hänelle Jumalan läsnäolosta ja toimenpiteen vakavuudesta. Eläimen henkitorvi, ruokatorvi, yhteinen päänvaltimo ja kaulalaskimot katkastaan nopealla ja yhtenäisellä viillolla. Teurastaja ei saa epäröidä, tai lihasta tulee epäpuhdasta.

Teurastuksen jälkeen eläimen veri lasketaan ulos, ennen kuin sen pää irrotetaan ja selkäydin katkaistaan.

## Jälkitarkastus
Šohet tarkastaa (eläinlajista ja eri juutalaisryhmien käytännöistä riippuen) eläimen sisälmykset, keuhkot, luut ja muut ruumiinosat heti teurastuksen jälkeen varmistaakseen, että ne ovat terveet ja vahingoittumattomat. Jos eläin osoittautuu vialliseksi, sen liha ei ole košer.

## Suomessa
Suomen laki mahdollistaa uskontoon sovellettavalla poikkeusmenettelyllä šehita-teurastuksen, jos verenlasku aloitetaan samanaikaisesti eläimen tainnuttamisen kanssa. Normaalisti tainnutus kuuluisi lain mukaan tehdä jo ennen verenlaskua. Käytännössä tainnutusta ja verenlaskun aloittamista ei voi tehdä samanaikaisesti, eikä eläintä myöskään saa šehitassa vahingoittaa ennen kuolemaa, joten Suomen juutalaiset ovat vastustaneet samanaikaisuuden vaatimusta. Euroopan unionin antisemitismin vastaista työtä johtavan Katharina von Schnurbeinin mukaan juutalaisista annetaan se kuva, että he eivät välitä eläinten hyvinvoinnista. Hän on todennut, että vaikka kiellon tarkoitus ei ole antisemitistinen, se voi kääntyä sellaiseksi.

## Lähteet

## Aiheesta muualla
Pedro Pires

**Pedro Verona Rodrigues Pires** (s. 29. huhtikuuta 1934 St. Filipe) on kapverdeläinen poliitikko, joka edustaa Kap Verden afrikkalaista itsenäisyyspuoluetta PAICV:tä.  Hän oli maansa presidentti vuosina 2001–2011.

Pires syntyi St. Filipellä vuonna 1934. Hän opiskeli Lissabonin yliopistossa. Vuonna 1975 Piresistä tuli Kap Verden pääministeri. Hän toimi virassaan vuoteen 1991 saakka, jolloin uudeksi pääministeriksi valittiin Carlos Veiga. Maaliskuussa 2001 Pires seurasi António Mascarenhas Monteiroa Kap Verden presidenttinä.

## Kunnianosoituksia

*  Gambian tasavallan ritarikunnan suurkomentaja (Gambia, 2008)
*  Kristuksen sotilaallisen ritarikunnan suurristi (Portugali, 1986)
*  Henrik Purjehtijan ritarikunta ketjulla (Portugali, 2002)
*  Itä-Timorin ritarikunta ketjulla (Itä-Timor, 2011)

## Lähteet